**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ 04.1.1-LVPA-V-115 PRIEMONĖS „AIE NAMŲ ŪKIAMS“ ĮGYVENDINIMO PLANO DERINIMO LENTELĖ**

|  |  |  |  |
| --- | --- | --- | --- |
| **Eil. Nr.** | **Pateiktos pastabos ir pasiūlymai** | | **Išvadų, pasiūlymų ir pastabų vertinimai bei komentarai** |
| **Lietuvos Respublikos aplinkos ministerijos Aplinkos projektų valdymo agentūros 2019 m. rugpjūčio 7 d. raštas Nr. (29-2-11)-APVA-1548** | | | |
| 1. | Siūlome pareiškėjams, kurie planuoja įsirengti saulės fotovoltines elektrines ant sau nuosavybės teise priklausančio turto (namo, žemės sklypo ar kt.) finansuoti priemonės „Elektros energijos iš atsinaujinančių išteklių gamybos įrenginių įrengimas namų ūkiuose“ lėšomis, nepriklausomai nuo to kur bus naudojama elektra(daugiabučio namo bute, vieno-dviejų butų name ar pan.). Tuo tarpu projektus, kurių metu pareiškėjai nori įsirengti saulės elektrinę, tačiau neturi nekilnojamo turto (namo, sodo pastato, žemės sklypo), priklausančio nuosavybės teise, ant kurio galėtų įsirengti saulės elektrinę, galėtų būti finansuojami naujai planuojamos priemonės „AIE namų ūkiuose lėšomis“ ir projekto įgyvendinimo metu būtų kompensuojamos saulės fotovoltinės elektrinės įsigytos iš elektrinių parkų. | **Neatsižvelgta.**  Skiriant papildomą finansavimą esamam investavimo objektui pagal 04.1.1-LVPA-V-114 priemonę „Elektros energijos iš atsinaujinančių išteklių gamybos įrenginių įrengimas namų ūkiuose“, reikalingas investicijų projekto koregavimas ir turi būti patikslinti šiuo metu įgyvendinamos (optimalios) alternatyvos finansiniai ir ekonominiai srautai ir tikrinama, ar ekonominė grynoji dabartinė vertė (EGDV), įgyvendinus projektą didesne apimtimi, yra didesnė. Siekiant nestabdyti 04.1.1-LVPA-V-114 priemonės „Elektros energijos iš atsinaujinančių išteklių gamybos įrenginių įrengimas namų ūkiuose“ įgyvendinimo (dėl investicinio projekto ir priemonės teisės aktų koregavimo), tikslinga naujas veiklas finansuoti naujos priemonės apimtyje. | |
| **VšĮ Lietuvos verslo paramos agentūros 2019 m. rugpjūčio 14 d. raštas Nr. R4-3937** | | | |
| 2. | 1. Priemonės aprašyme nėra aiškiai nurodytas projekto vykdytojas. Nenurodyta strateginio planavimo dokumentas, kuriame numatytas projekto vykdytojas ir jam pavestos įgyvendinti veiklos sritys. Priemonės aprašyme tik nurodyta, kad galimas pareiškėjas: biudžetinė įstaiga.  2. Projekto naudos gavėjų - fizinių asmenų parinkimas nėra aiškus ir pagrįstas. Nenurodyti teisės aktai, kodėl naudos gavėjais negalėtų būti juridiniai asmenys, pavyzdžiui, gyvenamųjų namų bendrijos.  3. PIP nepateikta informacija apie priemonės galimybes aktyviai prisidėti arba neprisidėti prie horizontaliųjų principų (moterų ir vyrų lygybės bei nediskriminavimo, darnaus vystymosi ir jaunimo) įgyvendinimo. | 1. **Iš dalies atsižvelgta.** Strateginio planavimo dokumentas - Energijos vartojimo efektyvumo didinimo 2017–2019 metų veiksmų planas, kuriame numatytas projekto vykdytojas ir jam pavestos įgyvendinti veiklos, Energetikos ministerijos yra rengiamas ir ketinamas priimti per 2019 m. rugpjūčio mėn.  2. **Neatsižvelgta.** Finansuojama veikla ir jos paskirtis yra nurodyta 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.1 Investicinio prioriteto įgyvendinimo veiklose. Juridiniams asmenims AIE plėtrai finansavimas numatytas Klimato kaitos programos, Ekonomikos ir inovacijų ministerijos priemonės „Atsinaujinantys energijos ištekliai pramonei LT+“ lėšomis, o gyvenamųjų namų bendrijoms - Daugiabučių namų atnaujinimo (modernizavimo) programos lėšomis.  3. **Neatsižvelgta.** Pagal Pavyzdinę Projektų finansavimo sąlygų aprašo formą, kuriai pritarta 2014–2020 metų Europos Sąjungos struktūrinių fondų administravimo darbo grupės (sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“) 2018 m. gruodžio 19 d. posėdžio protokolu Nr. 4 (43), informacija kaip priemonė prisideda prie horizontaliųjų principų įgyvendinimo yra projektų finansavimo sąlygų aprašo, bet ne priemonių įgyvendinimo plano lygio klausimas. | |
| 3. | PIP nurodyta finansavimo forma - negrąžinamoji subsidija, tačiau nenurodyta, koks išlaidų apmokėjimo būdas bus taikomas. Nenurodyta, ar įvertintos galimybės taikyti supaprastintą išlaidų apmokėjimą. | **Neatsižvelgta.** Pagal Pavyzdinę Projektų finansavimo sąlygų aprašo formą, kuriai pritarta 2014–2020 metų Europos Sąjungos struktūrinių fondų administravimo darbo grupės (sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“) 2018 m. gruodžio 19 d. posėdžio protokolu Nr. 4 (43), išlaidų apmokėjimo būdas yra projektų finansavimo sąlygų aprašo, bet ne priemonių įgyvendinimo plano lygio klausimas. | |
| 4. | Neaiški takoskyra tarp šios priemonės ir 04.1.1-LVPA-V-114 priemonės „Elektros energijos iš atsinaujinančių išteklių gamybos įrenginių įrengimas namų ūkiuose“. Abiejų priemonių pareiškėjai fiziniai asmenys, priemonių paskirtis ir veiklos labai panašios. | **Paaiškinimas.** 04.1.1-LVPA-V-115 priemonės „AIE namų ūkiams“ įgyvendinimo plane aiškiai nurodyta, kad „Pagal priemonę nebus finansuojami projektai, kuriems skirtas finansavimas pagal 04.1.1-LVPA-V-114 priemonę „Elektros energijos iš atsinaujinančių išteklių gamybos įrenginių įrengimas namų ūkiuose“. Detaliau finansavimo gavėjas ir galimybės gauti finansavimą tiems subjektams, kurie yra gavę finansavimą iš Klimato kaitos programos bus apibrėžta projektų finansavimo sąlygų apraše. Pagal 04.1.1-LVPA-V-115 priemonę yra platesnis finansavimo gavėjų ratas, apimantis ir daugiabučių pastatų butų savininkus, taip pat ne tapačios, kaip 04.1.1-LVPA-V-114 priemonės atveju, remiamos veiklos. | |

\_\_\_\_\_\_\_\_\_\_\_\_\_\_\_\_\_\_\_\_\_\_\_